ক্রিস ইভানস (অভিনেতা)
২০০০ সালে টেলিভিশন ধারাবাহিক "অপোজিট সেক্স"-এ অভিনয়ের মাধ্যমে ইভানসের কর্মজীবনের সূচনা ঘটে। তারপর তিনি "নট অ্যানাদার টিন মুভি", "সানশাইন", "স্কট পিলগ্রিম ভার্সেস দ্য ওয়ার্ল্ড", "স্নোপিয়ার্সার" ও মুক্তির অপেক্ষায় থাকা "গিফটেড" ইত্যাদি একাধিক চলচ্চিত্রে অভিনয় করেন। ২০১৪ সালে ইভানস "বিফোর উই গো" নামে একটি ড্রামা চলচ্চিত্র পরিচালনা করেন। এটিই ছিল তাঁর পরিচালিত প্রথম ছবি। এই ছবিতে তিনি অভিনয়ও করেন।
ক্রিস্টোফার ওয়াকেন
১৯৭০-এর দশকে তিনি সমালোচকদের দ্বারা সমাদৃত "অ্যানি হল" (১৯৭৭) ও "দ্য ডিয়ার হান্টার" (১৯৭৮) চলচ্চিত্রে অভিনয় করেন। "দ্য ডিয়ার হান্টার" ছবিতে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন এবং বাফটা পুরস্কারের মনোনয়ন লাভ করেন। ওয়াকেন অভিনীত অন্যান্য উল্লেখযোগ্য চলচ্চিত্রসমূহ হল "দ্য ডগ্‌স অব ওয়ার" (১৯৮০), "দ্য ডেড জোন" (১৯৮৩), "আ ভিউ টু আ কিল" (১৯৮৫), "ব্যাটম্যান রিটার্নস" (১৯৯২), "ট্রু রোম্যান্স" (১৯৯৩), "পাল্প ফিকশন" (১৯৯৪), "স্লিপি হলো" (১৯৯৯), "ক্যাচ মি ইফ ইউ ক্যান" (২০০২), "হেয়ারস্প্রে" (২০০৭), "সেভেন সাইকোপ্যাথস্‌" (২০১২) ও "দ্য জাঙ্গল বুক" (২০১৬)। "ক্যাচ মি ইফ ইউ ক্যান" ছবিতে ফ্রাংক আবিগনেল সিনিয়র চরিত্রে তার কাজের জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার ও স্ক্রিন অ্যাক্টরস গিল্ড পুরস্কার লাভ করেন।